รัฐบาลไทย-ข่าวทำเนียบรัฐบาล-​นายกฯ  ลุยน้ำท่วมเยี่ยมให้กำลังใจผู้ประสบอุทกภัย อ.ระแงะ จ.นราธิวาส สั่งการปรับปรุงเรื่องเตือนภัย ขอ ปชช.เชื่อฟังหากมีการแจ้งเตือน
วันอังคารที่ 26 ธันวาคม 2566
26/12/2566
​นายกฯ  ลุยน้ําท่วมเยี่ยมให้กําลังใจผู้ประสบอุทกภัย อ.ระแงะ จ.นราธิวาส สั่งการปรับปรุงเรื่องเตือนภัย ขอ ปชช.เชื่อฟังหากมีการแจ้งเตือน
​นายกฯ  ลุยน้ําท่วมเยี่ยมให้กําลังใจผู้ประสบอุทกภัย อ.ระแงะ จ.นราธิวาส สั่งการปรับปรุงเรื่องเตือนภัย ขอ ปชช.เชื่อฟังหากมีการแจ้งเตือน
วันนี้ (26 ธันวาคม 2566) เวลา 15:40 น. ณ ศูนย์ช่วยเหลือผู้ประสบอุทกภัย อําเภอระแงะ จังหวัดนราธิวาส นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลัง ตรวจเยี่ยมให้
กําลังใจผู้ประสบภัยจากสถานการณ์น้ําท่วมในพื้นทึ่ โดยมี นายเกรียง กัลป์ตินันท์ รัฐมนตรีช่วยว่าการกระทรวงมหาดไทย ว่าที่ร้อยตรีตระกูล โทธรรม ผู้ว่าราชการจังหวัดนราธิวาส ร่วมด้วย
นายกรัฐมนตรี ได้เยี่ยมเยียนและให้กําลังใจผู้ประสบอุทกภัย ซึ่งภายในศูนย์พักพิงแห่งนี้ มีทั้วผู้สูงอายุและเด็กเข้าพักพิง กว่า 200 คน
โดยนายกรัฐมนตรี กล่าวว่า ขณะนี้สถานการณ์น้ําในพื้นที่เริ่มลดลง ซึ่งวันนี้กรมป้องกันและบรรเทาสาธารณภัยจากกระทรวงมหาดไทยได้ลงมาดูแล ซึ่งเข้าใจว่าน้ํามาเร็ว มาแรงและมาเยอะกว่าปกติ แต่การระบายก็เป็นไปได้ด้วยดี ขณะที่รัฐบาลต้องพยายามทํางานให้ดีขึ้นในแง่ของการเตือนภัย เนื่องจากปัญหานี้เกิดขึ้นอยู่บ่อยๆ พร้อมกับกําชับเจ้าหน้าที่หน่วยงานที่เกี่ยวข้องขอให้ดูแลประชาชนที่เดือดร้อนให้ดี​
จากนั้น นายกรัฐมนตรีได้มอบสิ่งของช่วยเหลือผู้ประสบอุทกภัยในพื้นที่​ ก่อนที่จะเดินไปทักทายให้กําลังใจกับผู้สูงอายุและผู้ประสบภัย พร้อมพูดคุยกับทีมแพทย์ที่มาตั้งหน่วยบริการสาธารณสุข โดยนายกฯ ได้กล่าวขอบคุณเจ้าหน้าที่และอาสาสมัครทุกคน ที่ทํางานอย่างเต็มทึ่ ยอมทํางานหนักเพื่อช่วยเหลือผู้ประสบภัย
นอกจากนี้ นายกรัฐมนตรี​ ได้มอบยาอาหารสัตว์พระราชทาน ที่ได้รับพระราชทานจากพระบาทสมเด็จพระเจ้าอยู่หัว แก่ตัวแทนเกษตรกรในพื้นที่ และเยี่ยมโรงครัวของกองทัพบกที่มาตั้งรถให้บริการอาหาร
แก่ผู้ประสบภัย
หลังจากนั้น นายกรัฐมนตรี ได้ลงพื้นที่ชุมชนเขตเทศบาลตันหยงมัส อําเภอระแงะ จังหวัดนราธิวาส ซึ่งอยู่ใกล้กับคลองตันหยงมัส และเป็นพื้นที่ที่ถูกน้ําท่วมบ้านเรือนของประชาชน โดยนายกรัฐมนตรีได้สวมรองเท้าบูทเดินลุยน้ํา เพื่อไปพูดคุยกับประชาชนที่ประสบอุทกภัย
ภายหลังตรวจเยี่ยมให้กําลังใจ
ผู้ประสบภัย นายกรัฐมนตรีให้สัมภาษณ์ว่า หากย้อนไป 36 ชั่วโมงก่อนหน้า สถานการณ์เลวร้ายกว่านี้ ซึ่งบริเวณที่สูงและที่ต่ํามีความแตกต่างกัน การไหลของน้ําลงสู่ทะเลที่รับน้ําเป็นไปด้วยดี ซึ่งสถานการณ์ขณะนี้คลี่คลาย แต่น้ํามีการสะสมบริเวณปลายน้ํา โดยนายเกรียงฯ
รัฐมนตรีช่วยว่าการกระทรวงมหาดไทยจะอยู่ดูแลภาพรวมทั้งหมด เนื่องจากขณะนี้น้ํามาเร็ว ซึ่งจากการพยากรณ์อากาศ ถือว่าโชคดีเนื่องจากจะไม่มีฝนแล้ว แต่ก็ไว้ใจไม่ได้ จึงต้องระมัดระวังให้ดี ต่อไปจะต้องดูเรื่องระบบเตือนภัยให้ครบวงจร ทํางานเชิงรุกมากขึ้นในการเตือนภัย
ผู้สื่อข่าวถามว่า น้ําท่วมครั้งนี้ถือเป็นน้ําท่วมครั้งประวัติศาสตร์หรือไม่ นายกฯ กล่าวว่า ถือว่าเยอะที่สุด ซึ่งหากจะโยงการบริหารจัดการในพื้นที่ 3 จังหวัด ในเรื่องของความสงบดีขึ้นแล้ว การค้าขายชายแดนระหว่างเรากับมาเลเซียก็ดีขึ้นแล้ว เหตุการณ์นี้ก็เป็นเหตุการณ์ที่ไม่อยากให้เกิดขึ้น ซึ่งทุกหน่วยงานพร้อมจัดการ ทั้งนี้กระทรวงมหาดไทยและสาธารณสุขจะต้องระวังเรื่องโรคระบาดทั้งหลาย
ผู้สื่อข่าวถามต่อไปว่า เป็นไปได้หรือไม่ที่จะมีโครงการแก้ไขปัญหาในระยะยาว เนื่องจากในพื้นที่เกิดอุทกภัยอย่างต่อเนื่อง นายกฯ กล่าวว่า จะต้องดูองค์รวมทั้งหมดว่าสามารถแก้ไขได้แค่ไหน และมีโครงการขนาดใหญ่หรือไม่ แน่นอนว่าเรายังไม่อยากให้เกิดปัญหาซ้ําซาก และเกิดการสูญเสียชีวิตเกิดขึ้น ขอฝากพี่น้องประชาชน หากมีการเตือนภัยขอให้เชื่อกันหน่อย
ต้องระวังต่อไป เพราะตอนนี้ยังไม่ใช่ช่วงเวลาที่ปลอดภัย ขอให้ ระมัดระวังให้ดี ฟังการเตือนภัยให้ดี ระหว่างนี้กระทรวงมหาดไทยและกระทรวงสาธารณสุขจะพยายามช่วยดูแลและเยียวยา ขอขอบคุณหน่วยงานรัฐทุกหน่วยงาน ที่ช่วยสละเวลามา และกองทัพเองก็มาทําครัวเคลื่อนที่ ช่วยบรรเทาไปได้มาก
นายกรัฐมนตรียังได้กล่าวกับผู้ว่าฯนราธิวาส ว่า ตนเองไม่อยากที่จะมาในเหตุการณ์แบบนี้ อยากจะมาดูแลด้านการค้า เพราะสิ่งต่างๆ กําลังเป็นไปได้ด้วยดี ทั้งเรื่องความสงบก็ดีขึ้น ด้านความมั่นคงก็มีการเจรจากับมาเลเซียได้ดีขึ้น พอเราเปิดการค้าชายแดนดีขึ้น ตนเองอยากมาทํากิจกรรมและจัดเทศกาลในพื้นที่ให้มากขึ้น